Diari Oficial de la Generalitat Valenciana


Sumari del DOGV 6279, del 01-06-2010 (2010/6187)

ORDE 45/2010, de 26 de maig, de la Conselleria d'Educació, per la qual es modifica l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6279

Data del DOGV
:   01-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6187


Data del document
:   26-05-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * examen
    * accés a l'educació
    * legislació
    * universitat
    * estudiant

ORDE 45/2010, de 26 de maig, de la Conselleria d'Educació, per la qual es modifica l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles. [2010/6187]  
L'Orde 29/2010, de 20 d'abril, de la Conselleria d'Educació, publicada en el DOCV de 30 d'abril de 2010, establix en l'article 2. 1, últim paràgraf, les dates de les convocatòries per a realitzar en el curs 2009/2010 a la Comunitat Valenciana, la prova d'accés a estudis universitaris per als alumnes que estiguen en possessió del títol de Batxiller, establida en el Reial Decret 1.892 2008/, de 14 de novembre.  
La Comissió Gestora dels Processos d'Accés i Preinscripció en les Universitats Públiques del Sistema Universitari Valencià, fent ús de les atribucions conferides pel Decret 80/2010, de 7 de maig del Consell, pel qual es regula l'esmentada Comissió, ha acordat per unanimitat, amb data 20 de maig de 2010, modificar les dates de les esmentades convocatòries, canvi motivat per la possible convocatòria de vaga del funcionariat prevista per al dia 8 de juny de 2010, coincident amb el primer dia de realització a la Comunitat Valenciana de la prova d'accés a estudis universitaris.  
Per això, segons l'acord pres per la Comissió Gestora dels Processos d'Accés i Preinscripció a les universitats públiques del sistema universitari valencià, i vista la proposta del director general d'Universitat i Estudis Superiors, amb data 21 de maig de 2010, i de conformitat amb esta, en exercici de les atribucions conferides per l'article 28 e) de la Llei 5/1983, de 30 de desembre, del Consell,  
ORDENE  
Article únic. Modificar les convocatòries de la prova d'accés a la universitat del curs 2009/2010  
Modificar l'article 2. 1, últim paràgraf, de l'Orde 29/2010, de 20 d'abril, de la Conselleria d'Educació, publicada en el DOCV de 30 d'abril de 2010, en els termes següents:  
«En el curs 2009/2010, tindrà lloc una convocatòria ordinària els dies 9, 10 i 11 de juny de 2010, i una extraordinària els dies 9, 10 i 13 de setembre de 2010».  
DISPOSICIÓ FINAL  
Única. Entrada en vigor  
La present orde entrarà en vigor el dia que es publique en el Diari Oficial de la Comunitat Valenciana.  
València, 26 de maig de 2010  
El conseller d'Educació,  
ALEJANDRO FONT DE MORA TURÓN